cyanic-selkie/wikianc huggingface dataset:
Kòrsou
Geografía
Kòrsou ta konosí pa su ref di koral ku ta hasi'é un lugá ekselente pa 'sambuyá'. E lamannan na parti zùit tin hopi lugá popular pa sambuyá. Un karakterístika eksepshonal di Kòrsou ta ku e fondo di laman ta kai hundu den algun shen pia (menos ku shen meter) for di kosta, anto por yega e ref fasilmente sin boto. Nan sa yama e kaminda unda e fondo di laman ta bira hundu e "blue edge" na ingles. Laman fuerte y falta di laman santu ta hasi e kosta nort di Kòrsou peligroso pa landa i sambuyá, pero sambuyádónan avansá sa bai ku boto si kondishonnan permití. E kosta zùit ta hopi diferente y ta ofresé awa remarkabelmente trankil. E kosta di Kòrsou tin yen bahia y boka, hopi di nan bon pa ankramentu. Orkan no sa pasa riba Kòrsou y e tin un klima semi-árido, manera savana. Kòrsou su flora ta otro for di vegetashon típiko di isla tropikal y e ta mas manera esei di parti zùit-ost di Merka. Varios forma di datu, mata ku sumpiña y mata ku ta keda bèrdè henter aña ta prevalente. E punto mas haltu di Kòrsou ta e Seru Kristòfel na 375 meter, na parti nort-wèst di e isla. Esaki ta den e parke reservá, Parke Nashonal di Sint Kristòfel, ku por eksplora ku outo, baiskel, kabai òf na pia. Tin diferente ruta ku por sigui. Kòrsou tin hopi kaminda ku bo por marcha òf kana. Tin e saliñanan, unda flamingo ta bai pa sosegá y kome y 25 kilometer zùit-ost di Kòrsou tin e isla chikitu Klein Curacao.
Historia
E habitantenan original di Kòrsou tabata e indígenanan Aruaka.
E spañónan a desimá e Aruakanan. E hulandesnan a okupá e isla na aña 1634. West-Indische Compagnie (WIC) a establesé Willemstad riba kantu di Schottegat. E promé, kolonista a ignorá Kòrsou pasombra e tabata falta hopi kos ku tabata interesá nan, manera depósitonan di oro. Sinembargo, e haf natural di Willemstad a proba di ta un lugá ideal pa hasi negoshi. Komersio i transportashon di karga riba barku a bira e aktividadnan ekonómiko mas importante di Kòrsou, asina Kòrsou a bin hunga un ròl importante den un di e retnan internashonal di negoshi mas kompliká den historia: e negoshi di katibu atlántiko. WIC a hasi Kòrsou un sentro pa negoshi di katibu na aña 1662. Komersiantenan hulandes a trese katibu for di Afrika na un lugá yamá Asiento (den área di Refineria Isla). Dj'ei nan a bende e katibunan i a hiba nan via barku na varios destinashon den Sur-Amerika i den karibe. Gran kantidat di katibu tabata wòrdu bendé akinan durante e periodo mas prosperoso di e negoshi. Mas despues e inglesnan i e fransesnan a okupá e isla pa un periodo kòrtiku. Kontribuyendo na e meskla di idiomanan riba e isla. E hulandesnan a abolí e sistema di sklabitut na aña 1863. Kòrsou su arkitektura ta un meskla di varios estilo kolonial hulandes i spañó. E varios otro edifisionan históriko den i rònt di Willemstad a logra buta e siudat riba UNESCO su lista di herensia mundial. E isla ta yen di landhùis i kas di palu di maishi. Hopi di nan tabata restorá i hende por bishitá nan. Despues di abolishón di sklabitut a bin un temporada di difikultat ekonómiko, ku a pone hopi hende di Kòrsou bai biba afó, manera Cuba unda nan a traha riba plantashi di súku.
Ora a deskubrí zeta na Venezuela na aña 1914, e suerte di Kòrsou a kambia drástikamente. Royal Dutch Shell (promé ku esei: Koninklijke Shell Groep) i e gobièrnu hulandes a traha un refineria ekstensivo riba e sitio bieu di Asiento, unda a bende katibu antes, ku a trese hopi trabou pa un gran parti di e poblashon di e isla, i a pone ku hopi hende djafó a bin biba akinan pa haña trabou tambe. Kòrsou tabata e lugá ideal pa e refineria pasombra e tabata leu for di e desorden sosial i sivil di gran parti di Sur Amérika, pero basta serka di e depositonan di zeta di e Lago di Maracaibo. Tambe e tin un ekselente haf natural ku por akomodá tanker grandi. E kompania a trese un pida rikesa na e isla. Hopi kas tabata trahá i Willemstad a haña un infrastruktura ekstensivo. Sinembargo, despues di tempu a bin differensianan grandi entre gruponan soshal di Kòrsou. Disatisfakshon y tension entre gruponan soshal a resultá na protestanan grandi riba 30 di mei, 1969. E desorden sivil a kousa un movementu sosial ku a pone ku e poblashon lokal a haña mas influenza den e proseso polítiko. Turismo tambe a desaroyá i ku winst belasting abou, hopi kompania por a establesé nan mes akinan pa evitá reglanan rigoroso di otro pais. Den añanan 1980 Royal Shell a bende e refineria i aworaki PDVSA ta hür e serka gobièrnu di Kòrsou. E ultimo añanan aki Kòrsou ta purbando di kapitalisá riba su historia i herensia úniko pa turismo sigui ekspandé.
Poblashon
Debi na su historia, e isla awor ta yen di varios grupo étnico. Kòrsou awor ta parse di ta e ehèmpel ideal di multikulturalidat. Habitantenan di Kòrsou ta diverso i hopi biaha di varios orígen. Gran parti di e poblashon ta afro-karibense. Esaki ta inkluí hende multi-rasial ku ta identifiká nan mes como afro-caribeño. Tambe tin menoridatnan di hende hulandes, ost asiatiko, portugues i di Levant. Ainda mas, tin tambe varios imigrantenan resien di paisnan serka di Kòrsou, notablemente di Sürnam, Haiti, Karibe anglofóniko, Republika Dominikano, Venezuela y Colombia. Den último añanan e kantidad di penshonado hulandes a subi drástikamente.
Polítika
Kòrsou a haña un gobièrnu limità di su mes riba 1 di yanüari 1954. Apesar di esaki, hopi hende no a partisipá den e proseso polítiko te ku despues di e movementunan sosial den e último añanan '60. Den e añanan 2000 e estado polítiko di e isla tabata bou di diskushon atrobe, lokual ta trata e otro islanan di Antias Hulandes, tratando e relashon ku Hulanda i entre e islanan di Antias. Den un referèndum tené riba 8 di aprel 2005, huntu ku Sint Maarten, residentenan a vota pa status aparte pafo di Antias Hulandes, manera Aruba, ningando e opshonnan pa independensia kompletu, birando parti di Hulanda, òf keda manera e ta. Dia 10 di òktober 2010 Kòrsou ta bira pais outónomo den Reino Hulandes. E ministerionan di pais Kòrsou ta nuebe na tur.
Ekonomia
E industrianan mas importante di e isla ta inklui refinashon di zeta, turismo i "offshore banking" esta servisio finansiero internashonal. Transportashon di karga riba barku i otro aktividad konektá ku e haf di Willemstad tambe ta hasi un kontribushon grandi na e ekonomia.
Idioma
Te ku awe hende sa debatí e orígen di e nòmber Curaçao, pero un splikashon ta ku e ta derivá di e palabra portugues pa 'kurason', lokual ta "coração". Segun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera "Indios Curaçaos". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá "Blue Curaçao".
E idiomanan mas papiá na Kòrsou ta papiamentu, hulandes, spaño i ingles. Papiamentu ta e idioma nativo di mayoria habitante, ku hulandes, hulandes como e idioma ofisial. Hopi papiá ta e idioma hulandes, ingles i spañó i ta e idiomanan nativo di basta minoridat grandi. Hulandes tabata e idioma di instrukshon na skolnan for di tempu kolonial. Sinembargo, tabata tin hopi debate resien tratando e asuntu di usa papiamentu na skol, pero tin un skol básiko i un skol di enseñansa avansa ku si ta usa papiamentu komo idioma di instrukshon kual ta kolegio Erasmo na Suffisant i SKAI Erasmo (SKol Avansa Integra)
Museo
Kòrsou tin mas ku 25 museo, kubriendo un gran skala di tema relashona ku arte, historia i herensia kultural.
Religion
Segun e senso di 2001, mayoria habitante di Kòrsou ta katóliko (85%). Otro denominashon ta protestant, adventista i metodista. Banda di e denominashonnan ofisial kristian, tin habitante ku sa partisipá den religion di Montamentu, brua i religionnan afrikano similar na Voodoo haitiano, 21 divisiones di Repúblika Dominikano i Santeria. Manera otro lugá den Latino Amerika, e misa Pentekostal ta birando mas popular. Tin hende Mòslem i hindú ta praktiká na Kòrsou tambe. Maské ta poko hende, kurasoleñonan hudiu tabatin un impakto signifikante riba historia. Kòrsou tin e kongregashon hudiu mas bieu ku ahinda ta aktivo den henter Amérika - for di 1651 - i e snoa mas bieu di henter Amérika ku ainda ta usá for di 1730.
Edukashon
Edukashon na Kòrsou, komo otro lugá den Antias, ta bon segun norma regional. E universidatnan prinsipal ta:
Sentro Pre Eskolar 0 pa 4 aña Guia pa siña i tarea dirigi despues di skol 4 te ku 13 aña
Katmandu
Katmandu (nepales: काठमांडौ) ta kapital i e siudat mas poblá di Nepal. Katmandu ta situá na un altura di 1.350 meter riba nivel di lama den e Vaye di Kathmandu, un vaye grandi den e seronan di e region sentral nepales.
E siudat ta konosí pa su multiple tèmpel i palasio budista i hinduista; mayoria di nan ta data for di siglo 17.
Vientiane
Vientiane ta kapital di Laos. Vientiane tin un area di 3,920 kilometer kuadrá i tin un poblashon di 783,000 hende (2013).
Kòrsou
Bandera
E bandera di Kòrsou ta blou ku un strepi hel parti abou i dos strea blanku ku sinku punta na e parti ariba. E blou ta simbolisá laman i shelu (parti abou i ariba, respektivamente), partí pa un strepi hel ku ta representá e solo. E dos estreanan ta representá Kòrsou i Klein Kòrsou, pero tambe 'amor i felisidad'. E sinku puntanan riba kada strea ta simbolisá e sinku kontinentenan for di kual Kòrsou su hendenan a bin.
Costa Rica
Costa Rica, ofisialmente Repúblika di Costa Rica (na spaño República de Costa Rica, ta un pais na Amerika Sentral, ku ta grens na Nicaragua parti nort, i Panama na parti oost i suit, e Oceano Pasifiko na west i suit i Laman Karibe na parti oost.
E nòmber Costa Rica, kemen "Kosta Riku", konstitushonalmente e pais a aboli su forsa militar permanentemente na 1949. E ta e úniko pais di Amerika Latino ku ta inklui den e lista di 22 demokrasianan mas bieu na mundu. Costa Rica ta un di e top paisnan di Amerika Latino segun su Human Development Index (HDI), i ta di 54 na mundu den 2007. E pais ta di 3 na mundu i promé den Merka den 2010 su Environmental Performance Index.
Era Pre-Colombiano
Anthropologonan a klasifika e hendenan indigeno di Costa Rica komo esunan di e area Intemediante, kaminda e kulturanan Mesoamerikano i Andes a overlap. Mas resien, Costa Rica pre-Colombiano a wordu sikribi manera un parti di e region Isthmo-Colombiano. E parti nort-west di e isla, e penisula di Nicoya Peninsula, tabata e parti mas suit di e kultura Nahuatl ora e spañonan a yega pa den siglo 16. E partinan sentral i sur tabata in influensia Chibcha.
E impakto di e hendenan indigeno riba kultura costarikeño ta relativamente chiki kompara ku otro paisnn di Latino Amerika, pasobra e pais no tabata tin un poblashon di indigeno grandi pa kuminda kune anto kasi tur di nan a muri di malesa ku a woru tresé dor di e oropeonan, manera Influenza i smallpox of otro forma di maltrato dor di e kolonistanan spaño. E poblashon nativo ku a sobra a wordu absorba den e sosiedat spaño kolonial. Tin algun ekspeshon un di nan ta e tribunan di Bribri anto Boruca ku te ahinda ta biba den e serunan di Cordillera de Talamanca, na e parti sur di Costa Rica, banda di e grens ku Panama.
Independensia
Manera sobra di Amerika Sentral, Costa Rica nunka no a bringa pa su independensia di Spaña. Riba 15 di sèptèmber 1821, despues di e perdida final di Spaña kontra Mexico den e Guera Mehikano di Independensia (1810-1821), e outoridatnan na Guatemala a deklara independensia pa henter Amerika Sentral. E dia ei te ainda ta wòrdu selebra komo Dia di Independensia na Costa Rica, asta si en realidat bou di e konstitushon spaño i 1812 ku a wòrdu re-adopta na 1820, Nicaragua i Costa Rica a bira un provinsia outonomo ku su kapital na León.
Manera otro nashonan Sentro Merikano Costa Rica a konsidera aneksashon den e promé Emperio mehikano di Agustín de Iturbide, pero despues di poko tempu e la kolapsá na 1823, i Costa Rica a bira un provinsia di e Repúblika Federal di Sentro Amerika, ku a eksisti teoretikamente di 1823 pa 1839, pero ku e ehersita un outoridat maha los riba su provinsianan kostituente, partikularmente e pober i remoto Costa Rica. Na 1824, e kaptal di Costa Rica a move bai San José, ku e krea un periodo kortiku di violensia riba e rivalnan di e kapital bieu, Cartago. Mientras ku e guera sivil a kuminsa na kasi tur provinsia di e Repúblika Federal di Sentro Amerika i entre faktornan politiko den e provinsianan individual, Costa Rica a keda relativamente na pas.
Na 1838, masha tempu despues ku e Repúblika Federal di Sentro Amerika a stop di funshona den praktika, Costa Rica a formalmente kita i a proklama su mes independiente. E distansia konsiderabel i e rutanan di komunikashon pober entre siudat di Guatemala i e plateau sentral, unda mayoria hende tabata habita i ainda mayoria di e poblashon ta bibá, a nifika ku e poblashon lokal tabata tin muchu tiki konekshon ku e gobirnu federal na Guatemala. For di tempu kolonial te ku awendia, Costa Rica su separashon for di resto di Sentro Amerika ta un obstakulo grandi den purba di haña mas integrashon regional na Sentro Amerika.
Kresementu Ekonomiko
Kofi a wordu plantá na Costa Rica den e parti prome di siglo 19 anto e la wordu exporta na oropa pa prome biaha na 1843, masha lihe e la bira Costa Rica su prome exportashon mayor. Produskshon di kofi lo keda Costa Rica su medio di ganashi prinsipal te ku hopi lat den siglo 20. Mayoria di e kofi tabata wordu krese i exporta ront di e sentronan grandi di poblashon den e plateau sentral anto o orei transporta ku ossenkart na e puerto pasifiko di Puntarenas, Costa Rica. Pasobra e mayoria di e kifi tabata bai na oropa, e la bira mas i mas importante pa traha un ruta di transporte pa bai Oceano Atlantiko. Pa e rason ei, na e añanan 1870' e gobièrnu di Costa Rica a kontrata ku komersiante di merka Minor C. Keith pa traha un kaminda di rails pa bai e puerto karibense di Limón. Aunke tabata tin difikultat enorme ku konstukshon, malesanan, i finansia, e kaminda di rails a wordu kabá na 1890. Mayoria di Afro-Costarikeño, ku ta konstitui ongeveer 3% di e poblashon, ta desediente di immigrantenan jamaikiño ku a traha riba e konstrukshon di e rails nan ei. Konviktonan merikano i imigrantenan chines tambe a partisipa den e proyecto aki. Na kambio di traha e railsnan, e gobiernu di Costa Rica a duna Keith pidanan grandi di tera anto lease banda di e ruta, ku e la husa komo un plantashi di bakoba anto e la exportanan na merka. Komo resultado si esei bakoba a bini ta un rival di kofi komo e exporte prinsipal di Costa Rica, terwijl kompanianan di afo (inkluyendo United Fruit Company) a kuminda haña un rol grandi den e ekonomia nashonal.
Siglo 20
Historikamente, Costa Rica generalmente a disfruta di hopi pas i un stabilidat polítiko hopi grandi kompara ku hopi otro nashonan Latino Merikano. For di làt den siglo 19, Costa Rica toch a sinti dos periodo signifikante di violensia. Na 1917–19, General Federico Tinoco Granados a manda komo un diktador militar te ora e a wòrdu kita anto forsa pa abondona e pais. E inpopularidat di Tinoco su regime a hasi ku, depues ku e la wòrdu kita, e forsa militar di Costa Rica a baha signifikantemente den grandura, rikesa, i influensia politiko. Na 1948, José Figueres Ferrer a kuminda un revolte armá dor di un elekshon presidensial ku a bai malu. Ku mas ku 2,000 hende morto, e guera sivil Costarikeño tabata e evento mas mortal den Costa Rica durante e siglo 20. E rebeldenan viktorioso a forma un gobièrnu junta ku a aboli e forsa militar tur hunta anto a traha un nobo konstitushon dor di un asamblea demokratikamente skohi. Ora nan a hasi e reformanan aki e junta a duna nan poder na 8 di November 1949, na e gobièrnu nobo demokratikamente skohí. Despues di e coup d'état, Figueres a bira un heroé nashonal, ganado e pais su prome eleksonan demokratiko bou di e nobo konstitushon na 1953. For di e ora ei, Costa Rica a tene 13 elekshon presidensial, esun mas resien na 2010. Tur di nan tabata regarda komo sin violensia i transparente.
Geografia
Costa Rica ta situa na e isthmus, sentro merikano na 10° Nort di e equator anto 84° West di Meridian Primo. E a grens ku Laman Karibe (na parti òst) anto e Oceano Pasifiko (na parti west), ku un total di 1,290 km di kosta, 212 km di dje na Laman Karibe anto 1,016 na esun Pasifiko.
Costa Rica tambe ta grens Nicaragua na parti nort un grens di 309 km anto Panama na parti suit-suitost 639 km di grens. Na total Costa Rica tin un area di 51,100 kilometer kuadrado plus 589 kilometer kuadrado di awanan teritorial.
E punto di mas haltu ta Cerro Chirripó, na 3,819 metre, anto e ta e seru di 5 mas haltu na Sentro Amerika. E volkan di mas haltu ta e Vulan Irazú ku 3431 meter di haltura. E lago di mas grandi na Costa Rica ta Lago Arenal.
Costa Rica tambe ta komprimi di un par di isla, Isla del Coco 24km2 ta apart pa su distansia di e pais situa masha leu mes de Oceano Pasifiko 480 km for di Puntarenas, pero Isla Calero ta esun di mas grandi den e pais ku 151.6 km2. Costa Rica ta protekta 23% di su teritoria ku su systema di areanan di protekson. Tambe e tin e desidat mas grandi di espesie na mundu.
Klima
Pasobra Costa Rica ta keda entre nuebe pa dies grado nort di e equator e temperatura ta tropikal henter aña. Toch e pais di hopi mikroklima dependiente di kon haltu bo ta, kuantu awaseru ta kai, topografiá, anto geografiá di e region. Costa Rica su seizoennan ta defini dor di kuantu awaseru ta kai durante un periodo anto no e kuater seizoennan den e Hemisferio norte. E aña por wordu dividi den dos periodo, e seizoen seku, konosi lokalmenta komo "zomer" anto esun muha konosi komo "winter". E parti "zomer" of temporada di sekura ta bai di Dezember pa April, anto Winter of temporada di awaseru di mei pa november, ku ta inklui e Temporada di Orkan, anto durante e tempo aki awaseru por kai konstantemente den un par di region. E lokashon ku ta risibi mas tantu awaseru ta e parti Karibense di e serunan Cordillera Central, ku un kaida anual di mas ku 5,00 mm. Humedat tambe ta mas haltu riba e banda karibense kompara ku e banda pasifiko. E temperatura anual riba e kostanan ta ront di 26.7 °C, i 20.6 °C den e areanan mas pobla di e Cordilera Central, anto bou di 10 °C riba e topnan di e serunan mas haltu.
Gobièrnu
Costa Rica ta un repúblika demokrátiko ku un konstitushon fuerte. E pais tabata tin a lo menos 59 aña di demokrasia continua, hasiendo e den un di e paisnan mas stabil den e region, i e úniko pais Latino Merikano ku ta inklui riba e lista di e mundu su 22 demokrasianan mas bieu for di porlomenos 1950. Costa Rica por a preveni e violensia grandi ku a plaga mayoria di Amerika Latino.
Costa Rica ta un repúblika ku tres poder: responsabilidat ehekutivo ta vesta serka e presidente, poder legislativo ta keda serka e Asamblea Legislativo, i poder hudisial ta keda serka e korte supremo. Tin dos vise-presidente i tambe un kabinete disginá pa e presidente. E presidente, vise-presidentenan, anto 57 miembronan di e Assemblidat Legislativo ta wordu ellekta riba termanan di kuater aña. Un ammandamento konstitushonal aprobá na 1969 ta limita presidente i legislativonan na un termino, pero deligativonan por kore atrobe pa un luga den e asamblea ora nan a keda sinta un termino.
E kuerpo elektoral supremo, e ofisina di e comptrolado general, e ofisina di e Prokurador General di e repúblika, anto e ofisina di e ombudsman tambe ta disfruta di hopi independensia.
E korte supremo ta dividi den kuater kamber, uno atendiendo ku lei konstitushonal, uno atendiendo ku lei kriminal i dos ku lei sivil, lei merkantil anto otro.
Na april 2003, e prohibishon di e amienda konstitushonal tokante re-elekshon presidensial a wòrdu kambia bek, pa permiti Óscar Arias (ganado di Premio Nobel di Pas, 1987) pa kore pa presidente pa un di dos biaha. Na 2007 Óscar Arias a wordu elekta den un elekshon krap i hopi kontesta kontra minister di ekonomia formal Ottón Solís, koriendo riba un plataforma pa permiti komersio liber. E la wordu suksidi dor di Laura Chinchilla ku a gana e elekshon di 7 di februari 2010, anto a tuma ofisina na 8 di mei 2010. E tambe ta di e partido Liberashon Nashonal i ta e prome hende muhe elegi komo presidente na Costa Rica.
Provincia, canton, i distrikto
Costa Rica ta konsisti di 7 provinsia, ku tambe ta dividi den 81 canton ("cantón" na Spaño, plural "cantones"), kada un di nan ta bou direkshon di un alkalde. Alkaldenan ta skohi demokratikamente kada kuater aña dor di e canton su hendenan. No tin legislatura provinsial. E cantonan ta dividi den distrikto (distritos). E provinsianan ta:
Daaibooi
Daaibooi ta un playa na Kòrsou, situá serka di San Willibrodo na Bandabou, 30 minut parti panort-pabou di Willemstad. E bahia di Daaibooi ta rondoná dor di baranka i ta sirbi komo lugá pa turtuga traha neishi.
Volleyball
Vòlibòl (ingles:Volleyball) ta un deporte di bala unda dos ekipo di 6 hungadó kada uno ta separá dor di un nèt.
San Marino
San Marino, ofisialmente e E mas serena Republika di San Marino (Italiano: Serenissima Repubblica di San Marino), ta un mikroestado soberano den e parti sur di Oropa. E ta un pais sin frontera maritimo ku ta rondoná pa Italia. Fundá na aña 301 e ta e republika konstitushonal mas bieu na mundu ku ainda ta eksisti. E teritorio di San Marino ta kubri mas o menos 62 km2 i ta wordu influensia dor di un klima temperá ku diferente temporada di aña. E ta e di tres estado mas chikitu di Oropa despues di Siudad Vatikano i Monaco. Ku 33.000 habitante e ta e di sinku pais mas poblá na Oropa i e di 190 pais mas poblá na mundu. E kapital di San Marino ta e siudat San Marino.
Português
Português ta e lenga cu ta papia na Portugal, Brasil, Angola, Guinea-Bissau, Kabo Verde, Mozambique, Santo Tomé i Príncipe, Macao, Ost-Timor E ta un lenga romano cu ta bin for di Gayegoportugues. Mas cu 200 miyon hablante ta papia Portugues y ta di cinco idioma oficial materno mas papia na mundo.
Lexico
Mayoria di su palabranan ta bin ochenta porshento di Latin. Tambe ta contene binti porshento di pro-Romano, Arabe y Alemán. Despues di tempo e lexico a bay cambiando.
Dialecto
Portugues ta un lenga masha rico mes den dialectonan. Entre e Portugues Brasilero y Portugues Europeo tin diferencia den e vocabulario, pronunciacion y sintaxis.
Ebola
Ebola ta un vírùs ku ta kousa un malesa kontagioso yamá "Ebola Virus Disease" (EVD). E vírùs ta konosí for di aña 1976 na e partinan mas sentral di Afrika.
Origen
Ela originá for di raton djanochi (vleermuis) ku a infektá animalnan salbahe manera makaku ku hende di e área ei sa kome. Unabes un hende ta infektá e por sigui pasa e malesa pa otro hende.
Situashon actual
For di mart 2014 tin un brote grandi di ebola, e biaha aki na parti wèst di kontinente afrikano. E paisnan mas afektá tabata Liberia, Guinea i Sierra Leone.
Síntoma
E promé síntomanan di infekshon di ebola ta: keintura (mas ku 38°C), doló di kabes, kurpa slap sin forsa, doló di kurpa i sakamentu. Tambe por haña despues diarea, doló di barika/stoma, i sangramentu tantu interno komo eksterno.
Ainda no tin remedi of vakuna kontra di e vírus di ebola. E chèns di fayesé ku ebola ta entre 50-90%.
Buki di Mormon
E Buki di Mormon (na ingles: "The Book of Mormon") ta in buki religioso pa miembronan di E Iglesia di JesuCristo di e Santunan di e Delaster Dianan. Pero E Buki di Mormon ta selekshonan for di "The Book of Mormon" i no ta completu.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tradusi, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.
Derecho di autor
Derecho di autor of copyright (papiamentu: derechi di outor) ta e derecho di titulo eventual di un trabou di ciencia, literatura y arte pa defini con, unda y ki dia nan trabou a wordo publica of reproduci. E derecho di autor ta existente di derecho. Niun tin cu registra of deposita.
Na cuminsamento e derecho di autor tawata pa texto y buki so, pero poco poco a bin pa mas otro trabou amplia y awo e ta pa otro trabou aplica tambe, manera: discurso, software, potret, pelicula, musica tuma, trabou artistico, trabou di construccion y trabou di corant.
Derecho di autor di Aruba y Antia
E derecho di autor di Aruba y Antias Hulandes ta basa riba "auteursverordening van 1913", cu tawata basa atrobe riba 'Derecho di autor Hulandes' di aña 1912. E derecho di autor di Antiano y Arubiano tin e mesun punto di bista cu esun di e Nederlandse auteurswet, den su forma original.
Afro-Merikano
Afro-amerikano o afromerikano ta desendiente di Afrikanonan k'e Oropeonan a hiba Merka entre 1619-1808 pa traha komo katibu. Despues di sklabitut a bini emigrantenan di islanan den Karibe y di paisnan di Sentro-Amerika. Afro-merikano nan ta forma e grupo étniko di mas grandi despues dje kolonialista y emigrantenan oropeano. E promé katibunan afrikano ku a yega Merka na aña 1619 a establesé na Jamestown, Virginia. Despues k'e promé kolonialistanan a muri di kondishon malu den tempu ei a bini hopi mas katibu foi Afrika pa hasi trabounan pisa. E katibunan ku bini prome tabata traha huntu ku inglesnan pober riba plantashinan. Tabatin katibunan ku a traha pa nan libertat y a kuminsa nan mes plantashi y tabata planta y kria bestia y tabatin moda pa mantené nan famianan. Entre 1640-1650 tabatin famianan afrikano ku a kompra nan libertat y tabata doño plantashi y tabatin plaka y tabata haya nan mes igual k'e kolonialistanan oropeo, e grupo di katibunan liber no tabata grandi ku nan por a para riba nan mes pia, pero mayoria dje katibunan den sùit mester a traha duru bou di kondishon malu y mester soportá hopi kos na man di nan doñonan. E prome kongregashon afro-merikano a kuminsa na fin di siglo 1700 di religion organisá misa den siudatnan di nort y sùit "Great Awakening" (konsientisashon).
Guera di Independensia
Durante Guera di Independensia na aña 1770 afro-merikanonan katibu o ku libertat a bringa huntu ku kolonialista di Gran Bretaña pa gana e viktoria di Yorktown ku ta e establesimentu di Estado Union komo un nashon independiente. Katibunan ku a haya rekonosementu den despues di Guera di Independensia tabata Prince Whipple y Oliver Cromwell ku bringa huntu ku nan doño Willian Whipple. Na aña 1860 tabatin 3.5 mion Afro-merikano na Estadonan Uni di Merka, 500.000 mil tabatin libertat. Durante di Guera Sivil presidente Abraham Lincoln a proklamá emansipashon di katibunan, e proklamashon ta deklara tur katibunan liber den Estadonan Uni. Teksas tabata ultimo estado ku a duna e katibunan libertat bou di preshon di trupanan di Estado Union na aña 1865. Despues di sklabitut afro-merikanonan mes a pone kongregashon pa religion, enseñansa, komunikashonnan, asosiashonnan pa libra nan fio man di kolonialistanan.
Jim Crow Laws
Na aña 1890 e estadonan di sùit a bin ku un lei (Jim Crow laws) pa segregashon rasial, mayoria afro-merikanonan a neglishá Jim Crow laws y keda ku nan mes dignidat y respetable y no a buska manera di stop e segregashon rasial ei pa no bolbe bira viktima di violensianan di kolonialista ku tabata pro-sklabitut. Pero nan a keda kontinuá nan futuro kuminsa traha skol, misa, banko, klupnan sosial, lanta nan mes negoshinan. Den e ultimo dekada di siglo 19 e diskriminashon rasial y violensia rasial y tambe segregashon rasial a wòrdu defendé dor di korte merikano (United States Court) den Plessy v. Ferguson na aña 1896 ku tabata un mandato legal di estadonan den sùit y nashonal na gobiernunan lokal pa influensiá y preshoná afro-merikanonan di sigi desaroyá.
Investigadónan
Investigadónan di Black Economic Research Center den nan estudio den añanan 1970 a resultá, ku despues di aña 1910 afro-merikanonan a perde mionnan area tereno den sùit. Outoridat lokal tabata eksigi tereno dor di falsifiká dokumentonan pa haya e terenonan hùr ku kompanianan grandi o emigrante blankunan ku tabata bin fio otro siudat o paisnan. Di mes hopi afro-merikano yong a mové fio sùit bai siudatnan den west y den nort "Great Migration". Despues ku e bieunan ku a keda tras muri hopi terenonan a bai den man di gobièrnunan lokal.
Movementu Derecho Sivil
E movementu di derecho sivil entre 1954-1968 ta direktamente e intenshon pa abolishon diskriminashon rasial di afro-merikanonan espesialmente den estadonan den sùit. E marcha na aña 1964 den Washington pa pone preshon riba Presidente John F. Kennedy y visepresidente Lyndon B. Johnson pa apoyá movementu di derecho sivil y pa stop diskriminashon den instansianan publiko, sindikalismo, empleo, derecho di vota.
Doha
Doha ta kapital di Catar. Doha tin un area di 132 kilometer kuadrá i tin un poblashon di 1.351.000 habitante (2016).
Afro-Merikano
Movementu Black Power
Articulo principal: Black Power
E movementu Black Power 1966-1975 ekspandé intenshonnan di e movementu derechi sivil (Civil Rights Movement) pa afro-merikano tuma parti ful den ekonomia i politika, libertat pa move y protestá pa emansipashon sin haya problema ku outoridatnan. Mayoria di afro-merikanonan ta kristian y ménos ta mòslem, e kristiannan ta relashoná ku e Historically Black Churches ku ta fundá fio religion protestant, manera por mira den misanan. Mas ku 90 porchento ta afiliá na Historical Black Churches y otro ta Jehovah's Witnesses testigunan di yehova y mòslem.
Posishon Ekonomiko
Afro-merikanonan a drecha nan posishon ekonomiko,sosial, nivel haltu di edukashon,funshonarionan publiko, proseso politika merikano, representantenan den kongreso, inovashon sosial y teknologiko di kultura merikano. Nan mes Television networks, Black Entertainment Television, artistanan di siné, musikantenan grandi di jazz,blues y empleadonan den tur funshon, e middle class a krese konsiderablemente ta un apresio pa e inimaginabel progreso ku nan a realisá den 40 aña. Fio kuminsamentu siglo pasa afro-merikanonan tabata representá y a kontribuí na literatura, arte, abilidat agrikultura, kuminda, modelá, musika.
Oprah Winfrey
Oprah Winfrey ta un afro-merikano di mas riku, influyente y favorito di siglo 20. E aprobashon di Oprah Winfrey pa Barack Obama trese mas ku mion voto den elekshon di presidente nov.2008, mayoria di afro-merikanonan ta vota demokrat.
Hapon
Hapon (日本 Nihon of Nippon) ofisialmente Estado di Hapon (日本国 Nihon-koku of nippon-koku) ta un pais insular den e parti ost di Asia, konstituí pa 6,852 isla. E ta ubiká entre e Oceano Pasifico i e Lama di Hapon, ost di Republica di China, Peninsula Koreano i Rusia. E simbolonan di kanji ku e nòmber di Hapon ta konsisti di dje ta significa solo-origen, pa e motibo ey e ta sa wordu jamá e pais na unda solo ta sali. E kapital di Hapon ta e siudat Tokyo.
Hip hop
Hip Hop, tambe konosi komo músika rep (ingles: hip-hop music), ta un género di músika i tipo di movementu kultural ku a inisiá den dékada setenta di siglo binti na New York, den bario di Bronx. E ta lanta na mes momentu den e barionan di residente afro-merikano i afro-karibense na algun siudat grandi di Merka. E músika ta konsisti di un ritmo musikal ku ta kompaña rep, un lenguahe ritmiko ku ta rima i ta wòrdu kanta lihe. E letra di kantikanan hip hop ta trata mas tantu e bida urbano den e siudatnan grandi. Tambe hip hop sa hasi uso di estilonan musikal di músika pop, manera disko i reggae.
Epoka di Oro
Ta referi na e periodo entre 1985 i komienso di añanan nobenta komo e époka di oro di hip hop. E tabata karakterisá pa su diversidat, kalidat, inovashon i influensia. E artistanan mas produktivo durante e époka aki tabata Public Enemy, LL Cool J, Run-DMC, KRS-One i deBoogie Down Productions, Eric B. & Rakim, De La Soul, Beastie Boys, A Tribe Called Quest i Jungle Brothers.
Spaño
Spaño of Castellano ta un idioma Romano cu a bin como un dialecto di Latin. E ta un di e seis idioma oficial di e Organisacion Nacionnan Uni. Tras di Chines mandarin, Spaño ta e lenga mas papia rond mundo y hopi hende tin e como idioma di cas, como lenga materno. E ta oficial den varios organisacion mundial, entre otro, Union Europeo, Union Africano, Organisacion di Estados Unidos, NAFTA, Caribbean Community y tambe e tawata den Tratado di Antartica. Mas cu 500 miyon di hende por papia Spaño y ta e lenga mas studia rond mundo banda di Ingles. Ta bisa cu Spaño ta e di tres lenga mas uza den internet. Manera tur idioma Romano, Spaño a evoluciona cu tempo, e ta bin mas tanto di Latin Vulgar.
E Romanonan a introduci Latin, e basis pa tur lenga Romano, na e peninsula Iberico durante e di dos Guera Punico rond di 210 BC. Durante 5 AD., e vandalnan Germanico, Suevi, Visgodonan y otro gruponan di Europa Oriental a invadi Hispania. Pa motibo di e conkista di Spaña na man di e Moronan, e idioma Árabe a influensia Spaño. E idiomanan di tur e invasornan a influensia Spaño grandemente. Spaño moderno, cu e ahustacion di e consonantenan (o silabanan) a nace den siglo diescinco. E lenga ta sigui adopta palabra di otro idioma, manera Ingles, Griego, y tambe ta bini cu palabra nobo. A tuma Castellano tambe den e continente Mericano y tambe na Africa y Asia Pacifico via e expansion di e imperio Spaño entre siglo diescinco y diesnuebe.
Mexico ta contene e cantidad mas grandi di papiado di Spaño na mundo.
Almaluez
ta un munisipio spaño den provinsia di Soria, region di Castilia i Leon. E tin un superfisie di 159,11 km² i un poblashon di 157 habitante (1 di yanüari 2016).
Almaluez ta konstitui pa e siguiente lugánan:
Nicosia (Chipre)
Nicosia ta kapital di Chipre.
Kingston
Kingston ta kapital di e isla estado Jamaica.
Jamaica
Jamaica ta un isla den laman Karibe. Jamaica a bira un estado independiente na aña 1962. E kapital di Jamaica ta Kingston. E siudadano mas konosí di Jamaica ta e fayesido kantante di reggae Bob Marley.
Oranjestad (Aruba)
Oranjestad (den boca di pueblo: Playa) ta capital di Aruba, situa na e costa zuid di e isla na altura di e bahia di Paardenbaai. Funda na 1824, e ta e ciudad mas habita di Aruba cu mas of menos 35.000 habitante (2015). Oranjestad ta dividi den dos region of districto, esta Oranjestad-Oost y Oranjestad-West.
Kunuku
Kunuku ta un grandi pida di tera, unda ta planta i kultiva diferente mata manera  aloe, mata di koffie, aroz i tabako.
Hulanda
Hulanda (òf Ulanda) ta un país den Oropa ku ta limitá pa e Laman Nort den nort i wèst di e país, Bélgika den zùit, i Alemania den ost. Hulanda, Kòrsou, Sint Maarten i Aruba huntu ta forma e Reino Hulandes (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di poblashon mas grandi na mundu. E ta konosí pa su mulinanan, sapatu di palu, damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Historia
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsia di Hulanda, ku tambe tabata inkluí gran parti di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. na aña 1579, e parti nort di e Diesshete Provinsia a deklará su mes independiente i a forma e Union di Utrecht, lokual ta mirá komo e fundashon di Hulanda. Felipe II, yu di Carlos V, no tabata ke laga nan bai i e guera a sigui te ku 1648, e aña ku Spaña a rekonosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i ekonómico mas grandi di siglo 17, durante e periodo di e Repúblika Hulandes. Den e era ei, konosí komo e Siglo di Oro Hulandes, colonianan tabata establesí alrededor e mundo
Hopi historiadó di ekonomia ta konsiderá Hulanda komo e promé país kapitalista di mundu. Den kuminsamentu di e tempu modèrnu di Europa e tabata tin e siudat di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, Reino Hulandes a nace. Esaki tabata konsistí di Hulanda, Bélgika i Luxembourg. e rei tabata rei di Hulanda, Belgika i gran duque di Luxembourg. na aña 1830 Bélgika a rebeldiá i a declara nan independensia foi Reino Hulandes. y na 1890 E union personal entre Luxembourg i Hulanda a cibra dor di leinan di ascension ku tabata prevení Reina Wilhelmina bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisakshon, kompará ku otro país di Oropa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e promé Guera Mundial i tabata tin intenshon di hasi esei den e Di Dos Guera Mundial. Sinembargo, Nazi Alemania a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupashon mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e Comunidad Oropeo di Carbon i Stal, ku despues a bira e Union Oropeo.
Política
Hulanda tabata un demokrasia parlamentario for di aña 1848 i un monarkia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarca ta e cabes di estado, cual ta Rey Willem-Alexander. E monarca awe tin solamente un funcion ceremonial, pero e constitucion ta permití e monarca algun poder, por se acaso e ministernan supordiná nan mes. E monarca su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proceso di negociacion locual a yega di dura shete luna). Despues di esaki e monarca ta apuntá e gobièrnu formá. E cabes di gobièrnu ta e Promé minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro aña den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia ley existente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Di Dos Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 di yüni, 2006. Jan-Peter Balkenende a presentá su cabinèt temporal na e Reina riba 7 di yüli.
Idiomanan
hulandes
Wageningen
Wageningen ta un siudat i munisipio den Hulanda den e provinsia di Gelderland. E siudat tin 37.600 habitante desde 31 di märt 2015, di kual den nan miles di studiante. E Universidat i otro afiliadonan ta konta mas ku 7000 trahadó, di kual menos ku 40% ta biba na Wageningen. E munisipio tin 3 sentro di habitashon: Wageningen, Wageningen-Hoog i Nude.
Rebelion Grandi
Rebelion grandi ta e nòmber ku ta wòrdu usá pa e rebelion di katibu na Kòrsou di ougùstùs 1795. E rebelion akí a kuminsá na Plantashi Kenepa i tabata liderá pa Tula i Karpata.
Wageningen
Situashon
Wageningen ta situá na konvergensia di e Veluwe, e Valei di Gelderland i e riu di Rijn, akinan yamá Nederrijn. Wageningen su punto mas haltu ta na e pia mas suit di e corridillia di seritonan di Veluwe, yamá de Wageningse berg. Wageningen tin un haf importante den un man di e Nederrijn, ku kapasidat pa warda krudo. Na e parti west di e riu tin un konekshon ku ferry ku ta konekta Wageningen ku Opheusden. Na parti oost tin e ferry di Lexkesveer ku ta konekté ku Randwijk i Zetten. E munisipio di Wageningen ta keda suit di e munisipio di Ede.
Rebelion Grandi
Na Kòrsou dia 17 di ougùstùs, e promé dia di e rebelion, ta konosí komo 'Dia di Lucha pa Libertat'.
Brua
Brua ta un nòmber ku ta wòrdu usa na Aruba, Boneiru y Kòrsou pa tur surto di praktikanan ku ta of ta aparenta sobrenatural.
Ronde Klip
Ronde Klip ta un eks-plantashi na Kòrsou, den region nortost di e isla. Su lanthùis, konstruí ront di aña 1860, ta e uniko lanthùis den estilo di arkitektura klasisista riba e isla. Ekspertonan ta konsiderá e lanthùis di Ronde Klip komo esun mas bunita di Kòrsou.
Gabon
Gabon, ofisialmente Repúblika gabones (franses: République gabonaise), ta un pais situá na kosta west den Afrika sentral. E pais tin frontera ku Guinea Ekuatorial, Kamerun i Kongo-Brazzaville. Su kapital i siudat mas grandi ta Libreville. Su densidat di poblashon limitá, fuentenan natural den abundansia i e sosten supstansial risibí di eksterior a hasi Gabon un di e paisnan mas próspero na Afrika. Desde 1 di yüli 2016 Gabon ta miembro atrobe di OPEC.
Jefferson Davis
Jefferson Davis (☆ 3 di yüni 1808 na Christian County, (Kentucky) - † 6 di desèmber 1889 na New Orleans), tabata un polítiko i militar merikano. Durante Guera Sivil Merikano e tabata e promé i úniko presidente di e Estadonan Konfederá di Merka di 1861 te 1865.
Jefferson tabata e yu mas yong dje famia Davis ku a emigrá for di Wales. E famia Davis a biba na Louisiana i Mississippi. Jefferson ku su ruman muhé Mary a bai Wilkinson Academy. Jefferson a sigui despues skol katoliko na Saint Rose Priory i na aña 1818 ela bai College na Washington djeí ela bai United States Military Academy (West Point). Jefferson a kasa dia 17 di yüni 1835 ku Sarah Knox Taylor ku a fayesé 3 luna despues dia 15 di sèptèmber 1835.
Manila
Manila ta kapital i e di dos siudat mas poblá di Filipinas. E tin un área di 42.88 kilometer kuadrá i un poblashon di 1,780,148 habitante (2015). E ta situá na orio ost di e bahia di Manila riba e isla di Luzon. E siudat ta funda alrededor di aña 1500. Alkalde di e siudat ta Honey Lacuna.
Romanticismo
Romanticismo ta un estilo di arte, literatura y musica na cabamento di siglo 18 y cuminsamento di siglo 19 den Europa. E pintura aki ta para pa sintimento, imaginacion, naturalesa, tradicion bieu manera leyenda y contamento di storia cu tawata importante.
The Beatles
The Beatles tabata un banda di rock ingles, formá na Liverpool na aña 1960 i un di e bandanan mas famoso i aklamá den e historia di músika pop. For di 1962 e grupo tabata konsisti di John Lennon (kitara i vokal), Paul McCartney (kitara bas i vokal), George Harrison (kitara prinsipal i vocal) i Ringo Starr (drum i vokal). Ku su raisnan di skiffle i rock and roll di añanan 50', e grupo a traha despues riba varios otro género musikal; for di pop pa balada i rock sikodéliko, hopi biaha inkorporando músika klásiko i otro elementonan den un manera inovativo. Nan popularidat enorme ku a kuminsa ku e tempu di "Beetlemania", a transforma ora nan kantikanan a krese den sofistikashon. E grupo a wòrdu mira komo e inkorporashon di idealnan progresivo, mirando ku nan influensia a ekstendi te den e revolushonnan sosial i kultural di añanan 60'.
E numbernan musikal mas konosí di The Beatles ta: I Want to Hold Your Hand, She Loves You, Yesterday, Michelle, Yellow Submarine, Lucy in the Sky with Diamonds, All You Need Is Love, Hey Jude, Let It Be, Help!, Penny Lane, In My Life, Here Comes the Sun, Strawberry Fields Forever en ''[Sgt. Pepper's Lonely Hearts Club Band''.
Reggae
Reggae (na krioyo hamaikino: rege) ta un género di musika ku a origina na e isla di Jamaica. E eksponente mundialmente mas konosí di reggae ta Bob Marley.
Na novèmber 2018 reggae a wòrdu añadi na e lista di herensia kultural inmaterial di UNESCO.